فلسطین لیک قیز باله گه آلمانده یشش اوچون اجازت بیریله دی. آلمان باش وزیری انگلا مرکل نینگ اونینگ ییغلب یوباریشی گه سبب بولگن فلسطین لیک قیز باله ریم ساویل نینگ ایندی آلمانده قالیشی ممکن. آلمان نینگ مطابقت وزیری آیدن اوز اوغوز, موجود قانون نینگ اوزگره دیگن لیگی نی بیلدیردی. اوز اوغوز, ریم گه اوخشش بیر وضعیتده بولگن مهاجر باله لر و یاش لر گه قالوچی اقامت اجازتی بیریلیشی بیلن علاقه لی بیر قانون چیقاریش اوچون تیارگرلیک اوتکزیتگن لیک لری نی ایسله تیب اوتدی. آگست آییده تطبیق ایتیلیب باشله نیشی کوتیلیتگن اوشبو قانون, توختاو سیز روشده ۴ ییل لیق بیر مدت بیلن آلمانده یشه گن مهاجر باله لر و یاش لر نی قمره ماقده. لبنانده گی مهاجر لر کمپی دن آلمان گه کیلیب سیغینگن فلسطین لیک یاش قیز ریم ساویل, تلویزیونی بیر پروگرامده مرکل نی کورگچ, اوندن یاردم طلب ایتگن ایدی. اوتکینچی اقامت اجازت لری مدتی نینگ اداغگه ییتیشیشی آرتیدن آلمان دن کیتیش گه مجبور بولیب قاله دیگن لیک لری نی بیلدیرگن ریم, مرکل نینگ اوشبو طلبی گه منفی جواب قیترگن لیگی سببلی ییغلب یوبارگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
